
Text rozhodnutia
Súd: Krajský súd Prešov Spisová značka: 2Sd/45/2014 Identifikačné číslo súdneho spisu: 8014200718 Dátum vydania rozhodnutia: 18. 07. 2014 Meno a priezvisko sudcu, VSÚ: JUDr. Katarína Morozová Nemcová ECLI: ECLI:SK:KSPO:2014:8014200718.2 Uznesenie Krajský súd v Prešove v právnej veci navrhovateľa Y. F., r.č. XX XX XX XXXX, trvale bytom Y. XXX, XXX XX J., proti odporkyni Sociálnej poisťovni v Bratislave, ústredie, Ul. 29. augusta č. 8, 813 63 Bratislava, o starobný dôchodok takto r o z h o d o l : Konanie zastavuje. Žiaden z účastníkov nemá právo na náhradu trov konania. o d ô v o d n e n i e : Návrhom doručeným odporkyni dňa 4. apríla 2014 sa navrhovateľ domáhal preskúmania zákonnosti postupu a rozhodnutia odporkyne zo dňa 12.marca 2014 č. XXX XXX XXXX X , ktorým odporkyňa zamietla jeho žiadosť o prepočítanie starobného dôchodku zo dňa 15.júla 2013. Písomným podaním zo dňa 14.7.2014 navrhovateľ vzal svoj návrh späť, nakoľko súhlasí s napadnutým rozhodnutím odporkyne. Podľa § 250d ods. 3 O.s.p. súd uznesením konanie zastaví, ak bol návrh vzatý späť. Podľa § 250l ods. 2 O.s.p., pokiaľ v tretej hlave piatej časti O.s.p. nie je ustanovené inak, použijú sa pre konanie o opravných prostriedkoch proti rozhodnutiam správnych orgánov primerane ustanovenia druhej hlavy s výnimkou §250a. Pretože tretia hlava piatej časti neobsahuje osobitné ustanovenia o postupe súdu v prípade späťvzatia návrhu, bolo potrebné konanie zastaviť podľa § 250d ods. 3 O.s.p. O náhrade trov konania súd rozhodol podľa § 146 ods. 1 písm. c/ O.s.p. v spojení s §246c O.s.p., pretože žiaden z účastníkov nemá právo na náhradu trov konania podľa výsledku, ak konanie bolo zastavené. Poučenie: Proti tomuto uzneseniu je prípustné odvolanie do 15 dní odo dňa doručenia na Najvyšší súd SR v Bratislave prostredníctvom Krajského súdu v Prešove a to písomne v dvoch vyhotoveniach. V odvolaní sa má popri všeobecných náležitostiach (§42 ods.3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny, a čoho sa odvolateľ domáha, teda ako navrhuje, aby vo veci rozhodol odvolací súd.

